خاریجی ایشلر ناظیری مولود چاووش اوغلو پایتاخت آنکارادا سوریه موخالیف و اینقیلابچی قوه‌لر میللی کوالیسیونونن (SMDK) صدری سالم المسلط ، سوریه موذاکیره کمیسیونون صدری بدر جاموس و سوریه موقتی حکومتی‌نین صدری عبدالرحمن مصطفینی قبول ائدیب.
چاووش اوغلو توییتر حسابینداکی پای‌لاشیمیندا "سوریه موخالیفت لیدرلری ایله خاریجی ایشلر ناظیرلیگینده کئچیردیگی گؤروشله باغلی سوریه باغلامینداکی سون حادثه‌لری موذاکیره ائتدیک. بمت تهلوکه‌سیزلیک شوراسی‌نین 2254 سایلی قطعنامه سینه اویغون اولا‌راق سوریه موخالیفتینه و خالقینا دستکیمیزی بیر داها بیان ائتدیک" دئییب.
قئید ائدک کی، 2015-جی ایلین دسامبریندا بیرلشمیش میللت‌لر تشکیلاتی تهلوکه‌سیزلیک شوراسی طرفیندن یکدیل‌لیکله تصدیق ائدیلن 2254 سایلی قطعنامه سوریه-ده فوق العاده آتشکسین تامین ائدیلمه‌سی و بونا پارالل اولا‌راق سیاسی دانیشیق‌لارین باشلانماسی؛ ایکی ایل عرضینده "بیرلیک حکومتی"نین یارادیلماسینی، آردینجا ایسه سئچکی‌لرین کئچیریلمه‌سینی طلب ائدیر.
